# אליזבת מבוואריה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אליזבת מבוואריה (24 בדצמבר 1837 - 10 בספטמבר 1898). אשת הקיסר האוסטרי, שנרצחה.

## [עריכה] קורות חייה

אליזבת נולדה בשנת 1837 במינכן כנסיכה אליזבת מבוואריה, בתו של דוכס מבית המלכות של בוואריה. משחר ילדותה כונתה בשם "סיסי". אחות אמה של סיסי הארכי-דוכסית סופיה נישאה לבן שושלת האבסבורג והייתה אמו של הקיסר פרנץ יוזף. אמה של סיסי ודודתה סופיה יעדו את אחותה הגדולה ממנה ככלה לקיסר, אך משנפגשו המשפחות בחר הקיסר באליזבת להיות לו לאשה והם נישאו בשנת 1854 בוינה.

עד מהרה נקלעו חיי הנישואין לקשיים כשסיסי לא הייתה יכולה להסתדר עם כללי החצר הנוקשים ובילתה רוב זמנה בתרגילי ספורט וברכיבה על סוסים.

לסיסי ולקיסר נולדו בתחילה שתי בנות שאחת מהן מתה בילדותה, ובשנת 1854 נולד להם הבן רודולף.

בקסמה הרב ובחן שלה הפכה סיסי לאהובת העם האוסטרי, אך בחיי הנישואין שלה לא חל שיפור והיא החלה לחיות, בנפרד מבעלה הקיסר, במקומות שונים באירופה, במדיירה, בונציה ובאי קורפו (קירקרה), בו הקימה ארמון לעצמה. הקיסר שמר על קשר מכתבים עמה, אך היא שבה לארמון הקיסר רק לעתים רחוקות.

בשנות ה-60 של המאה ה-19 נחשבה סיסי לאשת המלוכה היפה בעולם.

סיסי מצאה עניין בהונגריה, שנשלטה אז בידי אוסטריה. היא התנגדה לצעדי דיכוי שננקטו נגד מרד ההונגרים, למדה את השפה ההונגרית וזכתה לחיבת העם ההונגרי. תודות למאמציה נמצא הסדר שהוביל לייסוד הקיסרות האוסטרו-הונגרית המשותפת. בשנת 1867 הוכתרו הקיסר ואשתו כמלכי המונרכיה האוסטרו-הונגרית וסיסי זכתה לתואר "קיסרית אוסטריה ומלכת הונגריה".

סיסי לא העניקה לבנה רודולף תשומת לב וחיבה והוא שם קץ לחייו בירייה, ביחד עם אהובתו, בשנת 1889. סיסי הייתה אז מבוגרת מדי מכדי ללדת ילד נוסף והארכי-דוכס פרנץ פרדיננד, בן אחיו של הקיסר נתמנה ליורש העצר של בית האבסבורג. סיסי המשיכה לנדוד בעולם, למרות געגועיו של הקיסר ולמרות רצון תושבי וינה לראותה בקרבם.

## [עריכה] ההתנקשות

בעת שסיסי, שהייתה כבר בת 61, שהתה במלון בז'נבה, היא יצאה ב-10 בספטמבר 1898 מן המלון ונדקרה על ידי אנרכיסט בשם לואיג'י לוצ'אני. בכוונת המתנקש היה לרצוח אציל איטלקי, אך זה לא הגיע כמתוכנן למקום והמתנקש דקר את סיסי, כמטרה מלכותית אחרת שנזדמנה למקום.

סיסי מתה כעבור שעה. מות המלכה, ברצח שתוכנן עבור אדם אחר, עורר זעזוע באוסטריה. ההלוויה שנערכה לסיסי בוינה הייתה אירוע המוני. סיסי נקברה באחוזת הקבר של בני האבסבורג בוינה.

## [עריכה] המיתוס

רומי שניידר כסיסי

במחצית הראשונה של המאה העשרים הפך זכרה של סיסי למיתוס, שניתן להשוותו לזכרה של הנסיכה דיאנה כמאה שנים לאחר מכן. דמות זוהרת של נסיכה עצמאית שחיתה את חייה כחפצה, התרחקה מחיי ארמון המלוכה וסיימה את חייה בצורה טרגית.

בשנות החמישים של המאה העשרים הופיע רומן רב מכר על חייה בשם "סיסי" מאת אליזבת בירנה, שתורגם לעברית והוצא לאור פעמים אחדות ביניהן בהוצאת עמיחי בתשכ"ג.

באמצע שנות החמישים הוסרטה טרילוגיה על חייה של סיסי בכיכובה של רומי שניידר. באותן שנים, זמן לא רב לאחר השואה, לא הוצגו סרטים גרמניים בישראל, וסרטי הטרילוגיה הוצגו תחת הכינוי "סרטים אוסטריים" וזכו להצלחה רבה. שלושת הסרטים הם:

- "סיסי" מ-1955.
- "סיסי הקיסרית הצעירה" מ-1956.
- "סיסי, שנים הרות גורל" מ-1957.

סרטים אלה שופצו לאחרונה בגרסה צבעונית, והם מוצגים תכופות בטלוויזיה בארצות דוברות גרמנית.

מקור: http://he.wikipedia.org../../../%D7%90/%D7%9C/%D7%99/%D7%90%D7%9C%D7%99%D7%96%D7%91%D7%AA_%D7%9E%D7%91%D7%95%D7%95%D7%90%D7%A8%D7%99%D7%94.html

קטגוריה: רציחות פוליטיות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Català
- Česky
- Deutsch
- Español
- Suomi
- Français
- Hrvatski
- Magyar
- Italiano
- 日本語
- Latina
- Nederlands
- Norsk (bokmål)
- Polski
- Português
- Română
- Русский
- Slovenščina
- Svenska
- 中文